钦定古今图书集成/明伦汇编/氏族典/第147卷 > 孙近
## 钦定古今图书集成/明伦汇编/氏族典/第147卷 > 孙近

按《无锡县志》：“近，字叔诸。父廷筠，嘉祐进士。近崇宁二
年进士第，五年中宏词科，累迁工部郎中。高宗即位，
除秘书少监，起居郎、中书舍人、给事中。同章谊北使。
还，除吏部侍郎，直学士院。从上亲征，书命悉委焉。凡
所撰著，宣布德意，读者莫不感泣。既而参大政，兼枢
密，居政地三年，和议成，丐祠，许之。后以和议有异论”，
士论少之。谪秘书监，分司南京，漳州居住，改南安，移
赣州，卒。